
REPUBLIKA HRVATSKA
TRGOVAČKI SUD U SPLITU
Split, Sukoišanska br. 6

Z A P I S N I K 

s ročišta održanog kod Trgovačkog suda u Splitu dana 22. rujna 2017. god. u postupku radi sklapanja predstečajne nagodbe za dužnika MARINESA – HVAR  d.o.o. Stari Grad, Put Rudine 3, OIB: 81225415432.


PRISUTNI OD SUDA:
Velimir Vuković, sudac
Marija Elez, zapisničar

Početak u 10,30 sati.

Utvrđuje se da su pristupili:

Za dužnika: dužnika: MARINESA – HVAR  d.o.o. Stari Grad, Put Rudine 3, zastupnik po zakonu - član uprave Ljupčo Potočnjak  iz Vrbovske, otok Hvar  zajedno sa punomoćnikom Icom Škarpa odvjetnikom u Splitu 

Za vjerovnike:

1. KREDITNA BANKA ZAGREB d.d. punomoćnica Anđelka Smodlaka 
2.VETERINARSKA AMBULANTA FAROS u stečaju,stečajna upraviteljica Dunja Krstulović
3.RAKELINA MIŠURA po punomoćniku Krunu Hrepić iz Starog Grada, punomoć prilaže

	 Punomoćnik dužnika u ovaj čas obaviještava sud  kako vjerovnik Pero Dujmović nije mogao pristupiti na današnje ročište za sklapanje predstečajne nagodbe jer je tijekom noći imao napad bubrežnog kamenca te je morao biti hitno hospitaliziran. Kako potrebna većina za davanje suglasnosti sudu za odobravanje predstečajne nagodbe upravo ovisi o glasu vjerovnika Pere Dujmovića, predlaže se sudu da još jednom na kraći rok odgodi ročište u ovoj pravnoj stvari.

	Stečajna upraviteljica  vjerovnika Veterinarska ambulanta Faros obaviještava sud da na ročištu o prihvaćanju predstečajne nagodbe za dužnika Marinesa-Hvar d.o.o.Stari Grad,ovaj vjerovnik će glasati protiv zato što je u međuvremenu otvoren stečajni postupak nad vjerovnikom Veterinarska ambulanta Faros pod brojem St-710/2016,pa radi promijenjenih    okolnosti ponuđena predstečajna nagodba koja pretpostavlja 60% otpisa utvrđenih tražbina vjerovnika te namirenje preostalih 40% u razdoblju od 10 godina nakon počeka od 2 godine, nikako ne odgovara ovom vjerovniku koji se sada nalazi u statusu stečajnog dužnika a sve imajući na umu odredbe Stečajnog zakona o žurnom unovčenju stečajne mase. Pored toga postoje i određene formalne zapreke oko prihvaćanja na formatiziranom obrazcu ponuđene predstečajne nagodbe za ovog vjerovnika kod FINE , obzirom da je potpisana od iste osobe koja je ujednoi član uprave predstečajnog dužnika. Ovo neka sud i predstečajni dužnik prime na znanje u postupku kada se bude glasovalo  o prihvaćanju predstečajne nagodbe.

	Prisutni vjerovnici predstečajnog dužnika odluku o još jednoj odgodi ročišta radi sklapanja predstečajne nagodbe u ovom predmetu prepuštaju sudu.

	Sud donosi				r j e š e nj e 

Današnje ročište radi odlučivanja o prihvaćanju perstečajne nagodbe Marinesa-Hvar d.o.o.Stari Grad se odgađa, a slijedeće određuje za dan 05.listopada 2017. godine u 10,30 sati,što prisutni primaju na znanje i služi im umjesto posebnog poziva dok će ostali vjerovnici biti obaviješteni isticanjem ovog zapisnika na mrežnoj stranici e-oglasna ploča sudova.

Dovršeno u 10,45 sati.

Zapisničar				Sudac				Dužnik



									Vjerovnici 

